Manara Babil

Manara Babil (Bahasa Ibrani: {{script/Unyin|מגדל בבל Migdal Bavel}}, Bahasa Arab: {{script/Unyin|برج بابل Burj Babil}}) joda da narasi say timaksudko untuk ngajolasko alasan jolma-jolma di kaunyin duniya ngumung dilom basa say sumang-sumang. Manara Babil joda da manara say tiparcayai bak Yahudi, Nasrani, rik Islam say jadi salah osay simbul kaangkuhan manusiya di zaman sina. Uwat lamon kisah say nuturko parihal manara hasa, tapi sumbor say paling tikonal joda da jak Kitab Taurat (Yahudi) rik Injil (Nasrani), joda da dilom Kajadian 11:1–9.

Nurut carita, umat manusiya saradu paristiwa uway bah Nuh say bih ngaduh samungkal basa lapah guk arah darah, joda da guk tanoh Sinear , rik jama-jama sapakat untuk nogakko samungkal manara say tungguk langik. TUHAN say ngaliyak kaangkuhan manusiya ngacaubalauko basa tiyan rik naburko tiyan guk kaunyin panjuru bumi.

Samungkal ruwa pakar modern ngahubungko Manara Babil hasa rik samungkal ruwa bokas rurubuhan manara say kok tikapanday, say paling populer joda da Etemenanki, joda da ziggurat say tipakay sabagay pok muja diwa Mesopotamia Marduk di Babilon. Carita Sumeria say uwat kagoh-gohan rik kisah Manara Babil timuwak dilom Enmerkar rik Panguwaso Aratta.

 Rujukan